Beotiya ittifoqi. Beotiya ittifoqi — Fiva boshchiligidagi yunon davlatlarining Beotiyadagi (Oʻrta Yunonistondagi viloyat) federatsiyasi (miloddan avvalgi 6-asr — miloddan avvalgi 146 p.). 4-asrda Pelopid va Epaminond davrida — Yunonistondagi eng qudratli siyosiy kuch. 338 y. tarqatib yuborilgan, 3—2-asrlarda qayta tiklangan, miloddan avvalgi 146 y. Yunoniston Rim tomonidan bosib olingach, barham topgan.